Jalak Bali

Jalak Bali (Leucopsar rothschildi) nyaéta manuk nu asalna tina kulawarga  sturnidae. Buluna bodas, polét hideung dina tungtung jang-jang jeung buntutna, pipina jeung sabudeureun mata kelirna bulao, cekerna hawuk.Jalak bali mimiti diguar kahirupanna ku urang Inggris taya lian  Walter Rothschild dina taun 1912, malahan ngaran ilmiah jalak Bali dicokot tina ngaran inohong sasatoan saurang  bangsawan Inggris.

Ieu manuk Bali pituin atawa éndemik di Indonesia, malahan ngan kapanggih hirup di leuweung nu ayana di pulo Bali beulah kulon. Ku kaayaan kieu, jalak Bali dileler jadi manuk perlambang prvinsi Bali dina taun 1991. Kalumangsungan hirup manuk jalak Bali ditangtayungan ku undang-undang, pikeun nyingkahan sagala kamungkinan nu ngabalukarkeun tumpurna ieu spesies. Buluna nu éndah kalawan mibanda sorana nu mandiri mangsa bacéo, ieu manuk geus jadi manuk piaraan ku nu mikaresep malahan mibanda niléy ekonomi nu lumayan luhur.
Alatan tempat hirup jeung kalumangsungan beuki dieu beuki saeutik, unggal kebon binatang di sakuliah dunya ngayakeun hiji program penangkaran ieu manuk Jalak Bali.

Tutumbu kaluar 
BirdLife Species Factsheet
  IUCN Red List
  Red Data Book 
  Database Burung Terancam Punah

Dicutat tina

Manuk
Aves
Sasatoan
Sasatoan Sunda
Manuk Asia Tenggara
Manuk Indonésia
Sasatoan Indonésia
Sato ingon
Sturnidae